ફિલ્મની વાર્તા એક સરળ નોટ પર શરૂ થાય છે, જ્યાં રુમી (તાપસી પન્નૂ) અને વિકી (વિકી કૌશલ) એકબીજાના પ્રેમમાં એ હદે ડૂબેલા છે કે, જ્યારે પણ તક મળે ત્યારે એકબીજામાં સમાઈ જવા તલપાપડ રહે છે. તેમનો પ્રેમ શરીરની સીમાઓને તોડી ચૂક્યો છે. વાર્તામાં ટ્વિસ્ટ ત્યારે આવે છે જ્યારે ઘરના લોકો રુમી અને વિકીને બેડરૂમમાં પકડી લે છે. હવે રુમીના ઘરવાળા તેના પર લગ્નનું દબાણ કરે છે. ખિલદંડ અને બેબાક રુમી મસ્તમોલા અને બેજવાબદાર વિકીને ફરમાન આપી દે છે કે, બીજા દિવસે તે પોતાના ઘરવાળાઓને લઈ તેના ઘરે લગ્નની વાત કરવા માટે આવે, પણ વિકી આના માટે મેચ્યોર થયો નથી.